Ild i røven hedder spillet, som er målrettet børn i alderen 9-12 år og udviklet til Beredskabscenter Aalborg af virksomheden Tonic Games. Spillet er udviklet under mottoet Brandsikre børn bliver brandsikre voksne og formålet med Ild i røven er at øge børns interesse for brandsikkerhed og lære dem at blive brandsikre på en på en sjov måde. Spillet er et såkaldt læringsbaseret computerspil, hvor spilleren stilles overfor nogle konkrete problemer, som skal løses. Hvis ikke de bliver det, får det konsekvenser. F.eks. skal man placere en røgalarm korrekt, for at blive advaret i tide, hvis en brand starter. Ild i røven foregår i et ganske almindeligt hus i en helt almindelig familie. Altså i en situation, som de fleste børn kan identificere sig med. Spillet er en del af Beredskabscenter Aalborgs forebyggende arbejde og selv om spillet foregår i et grafisk skævt univers, er der lagt vægt på, at det er faktuelt rigtigt. Prøv spillet via linket.

Opsummering:
Brandforebyggelse gennem computerspil. 
Søndag lancerer beredskabscenter Aalborg et nyt brandforebyggende computerspil for børn.